कर्नाला दुर्ग
कर्नाला दुर्ग अथवा कर्नाला किला (जिसे चिमनी पहाड़ी अथवा फनल हिल भी कहा जाता है) भारतीय राज्य महाराष्ट्र के रायगढ़ जिले में स्थित एक पहाड़ी दुर्ग है। यह पनवेल नगर से लगभग 10 किलोमीटर दूर स्थित है। वर्तमान में यह कर्नाला पक्षी अभ्यारण्य के अंतर्गत एक संरक्षित स्थान है। यह रणनीतिक महत्व का स्थान था क्योंकि यह बोर दर्रे की निगरानी करने में सक्षम था। यह दर्रा कोंकण तट को महाराष्ट्र के आंतरिक भाग (दक्कन पठार) से जोड़ने वाला मुख्य व्यापार मार्ग था।